**Otello qəsri** (*yun.* Πύργος του Oθέλλου, *türk.* Othello Kalesi) **və ya Otello qülləsi** ― Kiprin Famaqusta şəhərində yerləşən qəsr. 14-cü əsrdə Kipr kralları tərəfindən inşa edilmiş və daha sonra venesiyalılar tərəfindən dəyişdirilmişdir. Qəsrin müasir adı Şekspirin "*Otello* "pyesi ilə bağlıdır.

Tarix
-----

 Qəsr divarlarında Müqəddəs Mark Aslanının relyefi
 Qəsrin planı, 1918
Otello qəsri XIV əsrdə limanı ehtimal olunan düşmən hücumlarından qorumaq üçün Kipr kralları tərəfindən inşa edilmişdir. Bura həm də Famaqustanın əsas girişi olaraq istifadə edilmişdir. Qəsr əvvəllər "keçilməz qala" adlanırdı, çünki ətrafındakı çox dərin xəndəklər səbəbiylə buraya hücum etmək mümkün deyildi.

Kipr Venesiya Respublikasına satıldıqdan sonra qəsrin kvadrat qüllələri daha müasir topçulara uyğun olması üçün dairəvi bürclərlə dəyişdirildi. Bu dəyişikliklərdən sonra qəsrin əsas girişinin üstündə Müqəddəs Mark Aslanı relyefi həkk olundu. Relyefin yaxınlığında qəsrdəki dəyişiklikləri istiqamətləndirən kapitan Nikolo Foskarinin adı və 1492-ci il tarixi yazılmışdır. Görünür qəsrin təmir edilməsini 1481-ci ildə Leonardo da Vinçi məsləhət görmüşdür. Qəsr adını hadisələrin Kiprin liman şəhərlərindən birində baş verdiyi Şekspirin məşhur "*Otello"* pyesindən almışdır*.*

1900-cü ildə malyariya riskini azaltmaq üçün qəsrin xəndəyinin suyu boşaldıldı.

Otello qəsri 2014-cü ildə bərpa olunmağa başlamış və 3 iyul 2015-ci ildə yenidən ictimaiyyətə açışlmışdır.

Layihə
------

Qəsrin ətrafında dörd dairəvi qüllə yerləşir. Burada Kipr krallığı dövründə inşa edilmiş yeməkxana və yataqxana mövcuddur. Qalanın həyətində, təlatümlü tarixinin yadigarları olan ispan və osmanlılara məxsus toplar var.

Çağdaş Ədəbiyyat
----------------

Hal-hazırda Otello qəsrinə istinad edən və onunla əlaqəli olan çağdaş nəsr ədəbiyyatının yeganə parçası Dean Kerrison tərəfindən yazılmış "Yaşıl gözlü bədheybətin gündəliyi" adlı yaradıcı qeyri-bədii hekayədir.

İstinadlar
----------


1. ↑  *Jessica Lee.* Famagusta & the Karpas Peninsula // Cyprus (ingilis) (6th). Singapore: Lonely Planet Publications Pty Ltd. Fevral 2015. səh. 183. ISBN 978 1 74220 756 8. The tower's name stems from a vague link [...] which has a modest stage note referring to 'a seaport in Cyprus'. Qeyd: Otello, akt 2, səhnə 1 Arxivləşdirilib 2013-05-29 at the Wayback Machine.
2. ↑  "North Cyprus Travel Guide | What to do in North Cyprus | Rough Guides". www.roughguides.com (ingilis). Rough Guides. 2022-01-20 tarixində arxivləşdirilib. İstifadə tarixi: 18 noyabr 2020. (#empty\_citation)
3. ↑  "Othello's Tower and Citadel". cypnet.co.uk. 2022-06-16 tarixində arxivləşdirilib. İstifadə tarixi: 3 oktyabr 2015. (#empty\_citation)
4. ↑  "Othello Tower and Castle". cyprus44.com. 2022-03-28 tarixində arxivləşdirilib. İstifadə tarixi: 3 oktyabr 2015. (#empty\_citation)
5. ↑  *Tsagari, Daphne.* ""Othello" Castle in Cyprus to be Restored". Greek Reporter. 5 iyul 2014. 2018-10-21 tarixində arxivləşdirilib. İstifadə tarixi: 3 oktyabr 2015. (#empty\_citation)
6. ↑  "Othello Tower/Citadel to reopen this week". United Nations Development Programme. 29 iyun 2015. 2020-10-09 tarixində orijinalından arxivləşdirilib. İstifadə tarixi: 3 oktyabr 2015. (#empty\_citation)
7. ↑  *Kerrison, Dean.* "Green-eyed monster diary" (PDF). TEXT Journal of Writing and Writing Courses. Vol 24, No 1. Aprel 2020. 2022-03-18 tarixində arxivləşdirilib (PDF). İstifadə tarixi: 2021-05-23. (#empty\_citation)